การสร้างความสัมพันธ์ที่ดีขึ้น
การแบ่งปันอารมณ์ของคุณให้กับคนรักและการกระตุ้นให้เขาทำอย่างเดียวกันจะช่วยทำให้ความสัมพันธ์แกร่งขึ้น ทำการเปิดใจให้เป็นนิสัยที่คุณทั้งสองทำทุกวัน คุณสามารถถามคำถามเหล่านี้เพื่อให้เขาเปิดใจได้:  “จำตอนที่เราเคยไปเดินเล่น พูดคุยกันและเอาน้องหมาไปเดินเล่นแถวบ้านได้ไหม? เย็นนี้เราไปกันอีกไหม?” “เรื่องที่เกิดขึ้นเมื่อวานระหว่างเราไม่ค่อยดีนักและฉันอยากจะลองทำอีกแบบ เราทำอีกรอบได้ไหมและคราวนี้ฉันจะใจเย็นและตั้งใจฟังสิ่งที่เธอพูด ฉันอยากพูดว่าอะไรที่ได้ผลกับฉันและลองหาว่าเธอกำลังต้องการอะไร” คุณทั้งสองจะต้องเรียนรู้ที่จะเข้าใจความต้องการของอีกฝ่ายเพื่อเดินหน้าต่อไปในความสัมพันธ์ วิธีที่ดีที่สุดในการเข้าใจความต้องการของคนรักและทำให้เขารู้ความต้องการของคุณคือการพูดคุย วิธีที่ดีที่สุดในการค้นหาคือการถามคำถามและฟังหากคุณไม่แน่ใจว่าคนรักของคุณต้องการอะไร หากคุณยังคงไม่แน่ใจก็ให้ถามคำถามอีก เช่น ลองถามว่า “ฉันว่าสิ่งที่เธอต้องการจากฉันคือ________ใช่หรือเปล่า?” การแสดงความชื่นชมผ่านทางคำชมเชยที่จริงใจคือส่วนสำคัญของความสัมพันธ์ที่ดี คุณและคนรักต้องรู้ถึงความสำคัญของการชมเชยกันและกันและต้องรู้ว่าควรทำให้ดีได้อย่างไร คำชมเชยที่ดีไม่เพียงแต่ต้องจริงใจและตั้งใจเท่านั้นแต่ยังต้องใช้คำว่า “ฉัน” แทนคำว่า “เธอ” เช่น หากคนรักของคุณทำความสะอาดห้องครัว อย่าพูดว่า “เธอทำความสะอาดครัวได้ดีมาก” ให้พูดว่า “ฉันซาบซึ้งมากที่เธอทำความสะอาดครัว” การใช้คำว่า “ฉัน” แทนคำว่า “เธอ” ทำให้คนรักรู้ว่าคุณรู้สึกอย่างไร ไม่ใช่แค่เห็นว่าเขาทำอะไร หากคุณตัดสินใจแล้วว่าคุณพร้อมที่จะเดินหน้าต่อในความสัมพันธ์นี้ คุณก็ควรขอให้คนรักสัญญาว่าเขาจะไม่ทำพฤติกรรมเดิมที่อาจจะนำไปสู่การนอกใจอีก ขอให้เขาทำให้ชัดเจนหรือเขียนเกี่ยวกับพฤติกรรมนั้นๆ ว่ามีอะไรบ้างและว่าเขายินยอมที่จะเปลี่ยนแปลงตัวเอง คุณทั้งสองควรร่วมมือกันสร้างผลที่จะตามมาเพื่อรับมือกับความเป็นไปได้หากมีการนอกใจอีกเพราะมีแนวโน้มว่าอาจจะเป็นเช่นนั้น ผลที่จะตามมาเหล่านี้รวมถึงการหย่า การมีสิทธิ์เลี้ยงดูบุตรหรือผลของการกระทำอื่นๆ คุณอาจจะอยากเขียนผลที่จะตามมาเหล่านี้ลงในกระดาษและปรึกษาทนายเพื่อให้มีหลักฐานที่ถูกต้องตามกฎหมาย หากสถานการณ์ไม่ดีขึ้นหลังจากที่คุณพยายามและหลังความช่วยเหลือของผู้เชี่ยวชาญ คุณก็อาจจะต้องยอมรับว่าความสัมพันธ์นี้ไม่สามารถไปต่อได้ สัญญาณที่บอกว่าความสัมพันธ์นี้ไม่สามารถไปต่อได้มีดังนี้:  ทะเลาะกันตลอดเวลา ไม่สามารถสานสัมพันธ์กับคนรักได้ ไม่สามารถเห็นใจหรือรับความเห็นใจจากคนรักได้ เจ็บปวดหรือโกรธจนเวลาไม่อาจช่วยได้ ไม่สามารถให้อภัยคนรักได้
กระตุ้นให้คนรักเปิดเผยกับคุณมากขึ้น. นึกถึงความต้องการของอีกฝ่าย. ชื่นชมกันและกัน. ขอให้คนรักพยายามเปลี่ยนแปลง. สร้างผลที่จะตามมาเพื่อรับมือกับความเป็นไปได้หากมีการนอกใจอีก. รู้ว่าควรจบความสัมพันธ์เมื่อไหร่.
https://www.wikihow.com/Handle-a-Cheating-Partner
Building a Better Relationship